stanford-oval/wikipedia huggingface dataset:
ทางหลวงชนบท ฉช.3005
รายชื่อทางแยก

เนื่องจากทางหลวงชนบท ฉช.3005 เป็นเส้นทางระยะสั้นที่เชื่อมต่อทางหลวงแผ่นดินสายรองและตัวอำเภอบ้านโพธิ์ ทำให้ประกอบไปด้วยจุดตัดทางแยกขนาดเล็กเท่านั้น ไม่มีทางแยกที่มีสัญญาณไฟจราจรในระหว่างแนวเส้นทาง
สถานที่สำคัญ

องค์การบริหารส่วนตำบลสนามจันทร์
ท่าเรือบ้านโพธิ์ (ท่าเรือขนถ่ายสินค้า)
สะพานพระยาศรีสุนทรโวหาร (น้อย อาจารยางกูร)
วัดสนามจันทร์
ที่ว่าการอำเภอบ้านโพธิ์
ห้องสมุดประชาชนอำเภอบ้านโพธิ์
งานป้องกันและบรรเทาสาธารณภัย เทศบาลตำบลบ้านโพธิ์
สะพานพระยาศรีสุนทรโวหาร (น้อย อาจารยางกูร)

| สะพานพระยาศรีสุนทรโวหาร  (น้อย อาจารยางกูร) |
| --- | --- |
สะพานมองจากหน้าที่ว่าการอำเภอบ้านโพธิ์
พิกัด: 13°36′00″N 101°04′35″E﻿ / ﻿13.5999°N 101.0765°E﻿ / 13.5999; 101.0765
เส้นทาง:  ทางหลวงชนบท ฉช.3005 กม. 5+676
ข้าม: แม่น้ำบางปะกง
ที่ตั้ง: ตำบลบ้านโพธิ์และตำบลสนามจันทร์ อำเภอบ้านโพธิ์ จังหวัดฉะเชิงเทรา
ชื่อทางการ: สะพานพระยาศรีสุนทรโวหาร (น้อย อาจารยางกูร)
ชื่ออื่น: สะพานบ้านโพธิ์
ผู้ดูแล: แขวงทางหลวงชนบทฉะเชิงเทรา กรมทางหลวงชนบท
เหนือน้ำ: สะพานทางหลวงแผ่นดินหมายเลข 365
ท้ายน้ำ: สะพานทางหลวงแผ่นดินหมายเลข 3701
ข้อมูลจำเพาะ
ประเภท: สะพานแบบคานคอนกรีตอัดแรงรูปตัวไอ
วัสดุ: คอนกรีตเสริมแรง
ความยาว: 400 เมตร (1,300 ฟุต)
ความกว้าง: 8 เมตร (26 ฟุต) พื้นผิวและทางเท้า
ที่ตั้ง
th
สะพานพระยาศรีสุนทรโวหาร (น้อย อาจารยางกูร)  เป็นสะพานข้ามแม่น้ำบางปะกง ตั้งอยู่ในพื้นที่ตำบลบ้านโพธิ์และตำบลสนามจันทร์ อำเภอบ้านโพธิ์ จังหวัดฉะเชิงเทรา เป็นส่วนหนึ่งของทางหลวงชนบท ฉช.3005 ขนาด 2 ช่องจราจร ปัจจุบันอยู่ในความดูแลของกรมทางหลวงชนบท
สะพานพระยาศรีสุนทรโวหาร (น้อย อาจารยางกูร) > ประวัติ

สะพานพระยาศรีสุนทรโวหาร (น้อย อาจารยางกูร) ได้รับการผลักดันให้มีการก่อสร้างขึ้นโดยประชาชนในพื้นที่ เพื่ออำนวยความสะดวกในการสัญจรข้ามผ่านไปมาระหว่างสองฝั่งแม่น้ำบางปะกง หนึ่งในผู้ที่มีส่วนสำคัญคือ ชนินทร์ วัฒนสินธุ์ สมาชิกสภาจังหวัดฉะเชิงเทราเขตอำเภอบ้านโพธิ์ แต่มิได้มีการระบุระยะเวลาในการก่อสร้างแน่ชัด แต่เมื่อก่อสร้างแล้วเสร็จได้เชื่อมต่อระหว่างถนนที่ตัดใหม่เข้ามา ซึ่งปัจจุบันคือทางหลวงชนบท ฉช.3005
สะพานนี้แต่เดิมไม่ได้ใช้ชื่อเหมือนดังปัจจุบัน แต่มีชื่อเรียกขานแตกต่างกันไป เช่น สะพานข้ามแม่น้ำบางปะกงจุดบ้านโพธิ์ สะพานข้ามแม่น้ำบางปะกงหน้าอำเภอบ้านโพธิ์ จนกระทั่งได้มีการตั้งชื่อเพื่อเป็นมงคลอนุสรณ์แด่พระยาศรีสุนทรโวหาร (น้อย อาจารยางกูร) ในเวลาต่อมา
สะพานพระยาศรีสุนทรโวหาร (น้อย อาจารยางกูร) > โครงสร้าง

สะพานพระยาศรีสุนทรโวหาร (น้อย อาจารยางกูร) เป็นสะพานแบบคอนกรีตเสริมแรงแบบคานคอนกรีตอัดแรงรูปตัวไอ (I-girder) มีความยาว 400 เมตร ความกว้างพื้นผิวจราจรแบบแอสฟอลต์คอนกรีตขนาด 7 เมตร ความกว้างทางเท้า 1 เมตร รวมกว้าง 8 เมตร
วัดสนามจันทร์และเขตชุมชนต่อเนื่องจากสะพาน ซึ่งเป็นส่วนสุดท้ายของเส้นทาง ฉช.3005 ที่จะเชื่อมต่อกับถนนเทศบาล
สะพานพระยาศรีสุนทรโวหาร (น้อย อาจารยางกูร) มองจากถนนเทศบาลตำบลบ้านโพธิ์
ตระกูลโอสถานุเคราะห์

| โอสถานุเคราะห์ |
| --- | --- |
ตระกูลบรรพบุรุษ: แซ่ลิ้ม
ประเทศ: ประเทศไทย
ถิ่นพำนักปัจจุบัน: กรุงเทพมหานคร
ถิ่นกำเนิด: ประเทศจีน
ต้นตระกูล: แป๊ะ แซ่ลิ้ม
ทรัพย์สิน: โอสถสภา มหาวิทยาลัยกรุงเทพ
ตระกูลโอสถานุเคราะห์ เป็นตระกูลนักธุรกิจชาวไทยเชื้อสายจีน เป็นผู้ก่อตั้งบริษัทโอสถสภา จากการจัดอันดับของนิตยสาร ฟอบส์ ฉบับประเทศไทย ติดอยู่ใน 10 อันดับ มหาเศรษฐีไทย ประจำปี 2023 ที่อันดับ 10 ด้วยมูลค่าทรัพย์สินสุทธิ 2.5 พันล้านเหรียญสหรัฐ หรือ 8.70 หมื่นล้านบาท
ประวัติ > ต้นตระกูล

ต้นตระกูลคือ นายแป๊ะ แซ่ลิ้ม เป็นชาวจีนที่มาตั้งรกรากในประเทศไทย เริ่มแรกทำงานรับจ้าง แต่งงานกับหญิงสาวชาวไทยที่ชื่อ แหวน จน พ.ศ. 2434 นายแป๊ะได้เช่าตึกแถว 1 คูหา ย่านสำเพ็ง เปิดเป็นร้านขายสินค้าเบ็ดเตล็ด อย่าง เครื่องถ้วย นาฬิกา ร่ม ฯลฯ และตั้งชื่อร้านว่า เต๊กเฮงหยู จนเมื่อห้างบี.กริมม์ แอนด์ โก นำยาชื่อ "ปัถวีพิการ" ซึ่งมีสรรพคุณแก้เมื่อย แก้แพ้ มาฝากขายที่ร้านเต๊กเฮงหยู แป๊ะจึงมองเห็นโอกาสค้าขายของตัวเองเพิ่มขึ้น โดยได้นำสูตรยาโบราณของบรรพบุรุษติดตัวมาด้วย ทำยาตราการค้าของตัวเองชื่อ ยากฤษณากลั่น ตรากิเลน
กระทั่งในรัชสมัยพระบาทสมเด็จพระมงกุฎเกล้าเจ้าอยู่หัว ยานี้ก็ยังได้รับความนิยมต่อเนื่อง และเป็นยาที่ใช้รักษาเสือป่าในยุคนั้นด้วย พระบาทสมเด็จพระมงกุฎเกล้าเจ้าอยู่หัวได้พระราชทานเข็มเสือป่าแก่แป๊ะและแต่งตั้งให้มีตำแหน่งเป็นมหาดเล็ก จากนั้นเมื่อพระองค์พระราชทานนามสกุลใหม่ให้แป๊ะว่า "โอสถานุเคราะห์" แป๊ะ โอสถานุเคราะห์ เสียชีวิตเมื่อ พ.ศ. 2461
ประวัติ > รุ่นที่ 2

สวัสดิ์ โอสถานุเคราะห์ (ลูกคนที่สาม ลูกชายคนที่สอง) รับหน้าที่สานต่อกิจการด้วยวัย 17 ปี จากนั้นก็เน้นไปที่ธุรกิจยา แทนการขายสินค้าเบ็ดเตล็ด พ.ศ. 2475 สวัสดิ์เปลี่ยนชื่อกิจการเป็น โอสถสถาน เต๊กเฮงหยู ก่อนเป็น โอสถสภา (เต๊กเฮงหยู) ใน พ.ศ. 2492 กระทั่ง พ.ศ. 2538 ก็เปลี่ยนชื่อบริษัทอีกครั้งเป็น "โอสถสภา" ซึ่งเป็นชื่อในปัจจุบัน
ประวัติ > รุ่นที่ 3

สวัสดิ์มีบุตร 4 คน ได้แก่ สุวิทย์ สุรัตน์ สุรินทร์ และเสรี  โดยสุวิทย์ และสุรัตน์ มีการสลับกันเป็นผู้นำองค์กร แต่บทบาทเด่นจะตกที่สุรัตน์ค่อนข้างมาก สุรัตน์ยัง เคยดำรงตำแหน่งรัฐมนตรีว่าการกระทรวงพาณิชย์ นอกจากนั้นสุรัตน์และภรรยาชื่อ ปองทิพย์ ได้ช่วยกันก่อตั้งวิทยาลัยไทยเทคนิคขึ้นมาใน พ.ศ. 2505 ก่อนที่จะได้รับการพัฒนาจนกลายเป็นมหาวิทยาลัยกรุงเทพ สุรัตน์เป็นผู้นำเครื่องดื่มชูกำลังมาบุกเบิกตลาดในไทยเป็นรายแรกนำสินค้ามาผลิตในไทยภายใต้แบรนด์ "ลิโพวิตัน-ดี"
ประวัติ > รุ่นที่ 4

รุ่นที่ 4 เพชร โอสถานุเคราะห์ เป็นบุตรของสุรัตน์และปองทิพย์ เป็นนักร้อง นักดนตรี อดีตอธิการบดีมหาวิทยาลัยกรุงเทพ อดีตประธานคณะกรรมการบริหาร และประธานเจ้าหน้าที่บริหารบริษัท โอสถสภา จำกัด (มหาชน) เพชรได้นำโอสถสภาแปลงสภาพเป็นบริษัทมหาชน จดทะเบียนในตลาดหลักทรัพย์แห่งประเทศไทยเมื่อวันที่ 17 ตุลาคม พ.ศ. 2561 เพชรมีน้องชายชื่อ รัตน์ ได้เข้ามาบริหารธุรกิจครอบครัวต่อ ผลงานของรัตน์เช่น ทำตลาดเครื่องดื่มชูกำลังเอ็ม-150 ปรับแบรนด์อุทัยทิพย์มาเป็นยูทิป เป็นต้น จากข้อมูล พ.ศ. 2566 นิติ โอสถานุเคราะห์ (บุตรของสุรินทร์ โอสถานุเคราะห์) เป็นผู้ถือหุ้นโอสถสภามากที่สุด หลังจากเพชร โอสถานุเคราะห์ ขายหุ้นให้
ประวัติ > รุ่นที่ 5

นาฑี โอสถานุเคราะห์ เป็นบุตรของรัตน์ นอกจากเป็นกรรมการของโอสถสภา ยังเป็นมือกีตาร์วงเก็ตสึโนวา นาฑีสมมรสกับอิงฟ้า ดำรงชัยธรรม จึงมีศักดิ์เป็นเขยของไพบูลย์ ดำรงชัยธรรม หนึ่งในผู้ก่อตั้งบริษัท จีเอ็มเอ็ม แกรมมี่ จำกัด (มหาชน)
ตำบลไชยสถาน (อำเภอเมืองน่าน)

| ตำบลไชยสถาน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chai Sathan
ประเทศ: ไทย
จังหวัด: น่าน
อำเภอ: เมืองน่าน
พื้นที่
 • ทั้งหมด: 27.5 ตร.กม. (10.6 ตร.ไมล์)
ประชากร (2555)
 • ทั้งหมด: 7,316 คน
 • ความหนาแน่น: 266.03 คน/ตร.กม. (689.0 คน/ตร.ไมล์)
รหัสไปรษณีย์ : 55000
รหัสภูมิศาสตร์: 550104
 ส่วนหนึ่งของสารานุกรมประเทศไทย
ไชยสถาน เป็นตำบลหนึ่งในอำเภอเมืองน่าน จังหวัดน่าน ตั้งอยู่ทางทิศตะวันตกของตัวอำเภอ
ที่ตั้ง

ทิศเหนือ ติดต่อตำบลผาสิงห์ อำเภอเมืองน่าน
ทิศตะวันออก ติดต่อตำบลในเวียงและตำบลดู่ใต้ อำเภอเมืองน่าน
ทิศใต้ ติดต่อตำบลดู่ใต้ อำเภอเมืองน่าน
ทิศตะวันตก ติดต่อตำบลบ่อสวก ตำบลเรือง และตำบลถืมตอง อำเภอเมืองน่าน
การแบ่งเขตการปกครอง > การปกครองส่วนภูมิภาค

แบ่งการปกครองออกเป็น 11 หมู่บ้าน ได้แก่
หมู่ 1 บ้านนาท่อ
หมู่ 2 บ้านไชยสถาน
หมู่ 3 บ้านศรีเกิด
หมู่ 4 บ้านปางค่า
หมู่ 5 บ้านฝาง
หมู่ 6 บ้านตาแก้ว
หมู่ 7 บ้านก๊อด
หมู่ 8 บ้านทุ่งขาม
หมู่ 9 บ้านเด่นใหม่
หมู่ 10 บ้านนาท่อใหม่
หมู่ 11 บ้านค่าใหม่ไชยเจริญ
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลไชยสถานมีพื้นที่ครอบคลุมตำบลไชยสถานทั้งตำบล โดยมีเอกชาติ อินทรพัฒน์ เป็นนายกองค์การบริหารส่วนตำบลไชยสถานคนปัจจุบัน
สถานที่สำคัญ

ที่ว่าการอำเภอเมืองน่าน
สำนักงานองค์การบริหารส่วนตำบลไชยสถาน
สำนักงานอัยการจังหวัดน่าน
สำนักงานองค์การบริหารส่วนจังหวัดน่าน
สำนักงานประกันสังคมจังหวัดน่าน
สำนักงานแรงงานจังหวัดน่าน
สำนักงานทางหลวงชนบทจังหวัดน่าน
ด่านตรวจคนเข้าเมืองน่าน
กองพันทหารม้าที่ 15
โรงพยาบาลส่งเสริมสุขภาพตำบลไชยสถาน บ้านเด่นใหม่
โรงพยาบาลส่งเสริมสุขภาพตำบลไชยสถาน บ้านปางค่า
เรือนจำชั่วคราวเขาน้อย
สำนักงานชลประทานน่าน
สำนักงานป้องกันและบรรเทาสารธารณภัยจังหวัดน่าน
ทางหลวงแผ่นดินหมายเลข 1070

ทางหลวงแผ่นดินหมายเลข 1070 (สายตะพานหิน - ดงเสือเหลือง) เป็นทางหลวงแผ่นดินภายในจังหวัดพิจิตร เชื่อมต่อการจราจรระหว่างอำเภอตะพานหิน และอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 33.238 กิโลเมตร
|  ทางหลวงแผ่นดินหมายเลข 1070 |
| --- | --- |
ถนนตะพานหิน-ดงเสือเหลือง
ข้อมูลของเส้นทาง
ความยาว: 33.451 กิโลเมตร (20.785 ไมล์)
มีขึ้นเมื่อ: พ.ศ. 2534–ปัจจุบัน
ทางแยกที่สำคัญ
ปลายทางทิศตะวันออก:   ทล.113/ทล.1374 ใน อ.ตะพานหิน จ.พิจิตร
 :    ทล.1289 ใน อ.ตะพานหิน จ.พิจิตร   ทล.1068 ใน อ.โพธิ์ประทับช้าง จ.พิจิตร 
ปลายทางทิศตะวันตก:  ทล.117 ใน อ.โพธิ์ประทับช้าง จ.พิจิตร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ
การแบ่งตอนควบคุม

ทางหลวงแผ่นดินหมายเลข 1070 แบ่งเขตการควบคุมออกเป็น 2 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0101 | ตะพานหิน - ไผ่ท่าโพ | 0+000 - 20+000 | 20.000 | ตะพานหิน | พิจิตร |
| 0102 | ไผ่ท่าโพ - ดงเสือเหลือง | 20+000 - 33+451 | 13.451 | บึงนาราง | พิจิตร |
รายชื่อทางแยก

| จังหวัด | อำเภอ | กม> ที่ | ชื่อจุดตัด | ซ้าย | ขวา |
| --- | --- | --- | --- | --- | --- |
| พิจิตร | ตะพานหิน | 0+000 | แยกตะพานหิน (ศิริวัฒน์) | เชื่อมต่อจาก:  ทล.113 จาก อ.ตะพานหิน | เชื่อมต่อจาก:  ทล.113 จาก อ.ตะพานหิน |
| พิจิตร | ตะพานหิน | 0+000 | แยกตะพานหิน (ศิริวัฒน์) |  ทล.1374 จาก อ.บางมูลนาก  |  ทล.113 จาก พิจิตร |
| พิจิตร | ตะพานหิน | 10+745 | – | พจ.4058 ทางหลวงชนบท พจ.4058 ไป บ.ท่าบัว                 | พจ.3057 ทางหลวงชนบท พจ.3057 ไป บ.โพธิ์ประทับช้าง |
| พิจิตร | ตะพานหิน | 12+115 | แยกวังสำโรง |  ทล.1289 ไป อ.บึงนาราง  |  ทล.1070 ไป อ.โพธิ์ประทับช้าง |
| พิจิตร | ตะพานหิน | 15+800 | แยกบึงน้ำกลัด | ไม่มี  | พจ.4015 ทางหลวงชนบท พจ.4015 ไป บ.โพธิ์ประทับช้าง, บรรจบ  ทล.1300 |
| พิจิตร | โพธิ์ประทับช้าง | 19+700 | แยกไผ่ท่าโพ | ไม่มี  |  ทล.1068 ไป อ.โพธิ์ประทับช้าง, พิจิตร |
| พิจิตร | โพธิ์ประทับช้าง | 20+905 | – | พจ.4021 ทางหลวงชนบท พจ.4021 ไป บ.ลำนัง, บ.บางลาย                 |  ถนนมาบมะไฟ-ไผ่ท่าโพ ไป บ.มะรื่นคอด, บ.มาบมะไฟ, บรรจบ  ทล.117 |
| พิจิตร | โพธิ์ประทับช้าง | 33+451 | แยกทุ่งใหญ่ |   ทล.117 ไป นครสวรรค์  |   ทล.117 ไป พิษณุโลก |
| พิจิตร | โพธิ์ประทับช้าง | 33+451 | แยกทุ่งใหญ่ | ตรงไป:  ทางหลวงชนบท พจ.3045 ไป บ.บึงบ้าน | ตรงไป:  ทางหลวงชนบท พจ.3045 ไป บ.บึงบ้าน |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
ทางหลวงแผ่นดินหมายเลข 1067

|  ทางหลวงแผ่นดินหมายเลข 1067 |
| --- | --- |
ถนนบางมูลนาก–โพธิ์ไทรงาม  ถนนบางมูลนาก–โพทะเล
ข้อมูลของเส้นทาง
ความยาว: 29.874 กิโลเมตร (18.563 ไมล์)
มีขึ้นเมื่อ: พ.ศ. 2516–ปัจจุบัน
ทางแยกที่สำคัญ
ปลายทางทิศตะวันออก:  ถนนประเทืองถิ่น /  ถนนประเวศน์เหนือ (สายหลัง) /   ทล.1118 (เดิม) ใน อ.บางมูลนาก จ.พิจิตร
 :  ทล.1374 ใน อ.บางมูลนาก จ.พิจิตร
ปลายทางทิศตะวันตก:  ทล.117 /  ทล.1073 ใน อ.บึงนาราง จ.พิจิตร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1067 (สายบางมูลนาก–โพธิ์ไทรงาม) เป็นทางหลวงแผ่นดินในจังหวัดพิจิตร พาดผ่านพื้นที่ 3 อำเภอของจังหวัดพิจิตร ได้แก่ อำเภอบางมูลนาก อำเภอโพทะเล และอำเภอบึงนาราง ระยะทางตลอดทั้งสาย 29.874 กิโลเมตร
รายละเอียดของเส้นทาง

ทางหลวงแผ่นดินหมายเลข 1067 มีจุดเริ่มต้นสายทางบริเวณแยกตลาดบางมูลนาก โดยเชื่อมต่อจากทางหลวงแผ่นดินหมายเลข 1118 (สายเก่า) ตอนทางเลี่ยงเมืองบางมูลนาก โดยแนวเส้นทางมุ่งหน้าไปทางทิศตะวันตก ข้ามแม่น้ำน่านที่ กม. 0+450 ผ่านหน้าวัดบางมูลนาก หน้าโรงเรียนบางมูลนากภูมิวิทยาคม ผ่านสี่แยกบางมูลนากที่ กม. 0+900 โดยมีทางหลวงแผ่นดินหมายเลข 1374 (ตะพานหิน–บางมูลนาก) แยกออกไปทางทิศเหนือ ผ่านหน้าโรงพยาบาลบางมูลนาก จากนั้นจึงเข้าสู่เขตอำเภอโพทะเลที่ กม. 3+100 ผ่านบ้านท่าบัว ข้ามแม่น้ำพิจิตรที่ กม. 8+100 ผ่านหน้าศูนย์ราชการอำเภอโพทะเล สถานีตำรวจภูธรโพทะเล สำนักงานขนส่งจังหวัดพิจิตร สาขาโพทะเล ผ่านบ้านคลองตางาว ผ่านหน้าสำนักงานการไฟฟ้าส่วนภูมิภาค สาขาโพทะเล จากนั้นเข้าสู่เขตเทศบาลตำบลโพทะเล ข้ามแม่น้ำยมที่ กม. 15+000 จากนั้นจึงเข้าสู่เขตอำเภอบึงนารางที่ กม.26+050 และสิ้นสุดสายทางโดยบรรจบกับทางหลวงแผ่นดินหมายเลข 117 และทางหลวงแผ่นดินหมายเลข 1073 ที่ กม. 29+874 (สี่แยกโพธิ์ไทรงาม)
การแบ่งตอนควบคุม

ทางหลวงแผ่นดินหมายเลข 1067 แบ่งเขตการควบคุมออกเป็น 2 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0101 | บางมูลนาก - หอไกร | 0+000 - 3+750 | 3.750 | เขาทราย | พิจิตร |
| 0102 | หอไกร - สี่แยกโพธิ์ไทรงาม | 3+750 - 29+874 | 26.124 | บึงนาราง | พิจิตร |
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
บุตรี เผือดผ่อง

บุตรี เผือดผ่อง ชื่อเล่น สอง เกิดวันที่ 16 ตุลาคม พ.ศ. 2533 เป็นนักกีฬาเทควันโดชาวไทย ได้รับเหรียญเงินในการแข่งขันโอลิมปิกครั้งที่ 29 รุ่น 49 กิโลกรัม มีภาพยนตร์สั้นที่กล่าวถึงบุตรี เผือดผ่อง ในปี 2552 ไม่ทราบแน่ชัด​ว่าใครเป็นผู้สร้าง แต่คาดว่าสร้างโดยธนาคารอาคารสงเคราะห์ บุตรี เผือดผ่อง เคยถ่ายโฆษณาของการกีฬาแห่งประเทศไทย ซึ่งออกอากาศทางช่อง T-Sports​
ประวัติ

บุตรี เผือดผ่อง ศึกษาในระดับชั้นมัธยมศึกษาที่โรงเรียนสตรีวัดมหาพฤฒาราม ในพระบรมราชินูปถัมภ์  และสำเร็จการศึกษาดับระปริญญาตรีที่ ภาควิชารัฐศาสตร์และรัฐประศาสนศาสตร์ มหาวิทยาลัยเกษตรศาสตร์ เริ่มฝึกเตะเทควันโดตั้งแต่อายุได้ 11 ขวบ แล้วจึงเริ่มเล่นกีฬาเทควันโด ตามพี่สาว ภัสสร เผือดผ่อง
จากนั้นลงแข่งขันรายการเยาวชนชิงชนะเลิศภาคตะวันออก ซึ่งก็ได้รับเหรียญทอง และตระเวนแข่งขันก็ได้รับเหรียญทองมาโดยตลอดไม่ว่าจะเป็น กีฬาเยาวชนแห่งชาติ 3 สมัยซ้อน ในปี 2548, 2549 และ 2550, เยาวชนชิงชนะเลิศแห่งประเทศไทยในปี 2549 และ 2550, เยาวชนชิงชนะเลิศแห่งเอเชียปี 2550 และเหรียญทองเยาวชนชิงแชมป์โลกในปี 2549
หลังจากแข่งขันในระดับเยาวชน ได้เลื่อนมาแข่งรุ่นประชาชน และคว้าแชมป์ประเทศไทยได้สำเร็จ จากนั้นได้ออกในรายการ เบสต์ ออฟ เดอะ เบสต์ สามารถเตะชนะนักกีฬารุ่นพี่อย่าง เยาวภา บุรพลชัย และ แม่น้ำ เชิดเกียรติศักดิ์ ทำให้มีชื่อเสียงขึ้นมา
โค้ชเช ยอง ซุก เรียกตัวบุตรีเข้าแคมป์ทีมชาติ จากนั้นเข้าแข่งขันซีเกมส์ครั้งที่ 24 ที่จังหวัดนครราชสีมา ก็สามารถคว้าเหรียญทองมาได้ และในเวลาต่อมายังได้รับเหรียญทองจากรายการยูเอส โอเพ่น
หลังจากนั้นในการแข่งขันโอลิมปิกครั้งที่ 29 ที่ประเทศจีน ปี 2008 รุ่น 49 กิโลกรัม บุตรี เผือดผ่อง สามารถคว้าเหรียญเงินมาได้สำเร็จ ก่อนที่จะมาคว้าเหรียญทองในการแข่งขันซีเกมส์ ครั้งที่ 25 ที่ประเทศลาว ในปี 2009
ในการแข่งขันซีเกมส์ ครั้งที่ 26 ที่ประเทศอินโดนีเซีย ปี 2011 บุตรี เผือดผ่อง เข้าร่วมการแข่งขันในขณะที่มีอาการบาดเจ็บหัวเข่าทั้งสองข้าง ซึ่งเรื้อรังมานาน ทำให้พลาดไม่ได้เหรียญรางวัลในการแข่งขันครั้งนี้ โดยหลังจากกลับมาถึงเมืองไทยเจ้าตัวจึงได้ประกาศเลิกเล่นอย่างเป็นทางการ
ชีวิตส่วนตัว

หลังจาก บุตรี เผือดผ่อง เลิกเล่นเทควันโดทีมชาติ เจ้าตัวได้เข้าทำงานที่สถาบันวิจัยจุฬาภรณ์  และกำลังคบหากับเป็นเอก การะเกตุ
ผลงาน

เหรียญทองกีฬาเยาวชนชิงแชมป์โลก ครั้งที่ 6 เวียดนาม
เหรียญทองกีฬาเยาวชนชิงแชมป์เอเชีย ครั้งที่ 4 จอร์แดน
เหรียญทอง กีฬาซีเกมส์ ครั้งที่ 24 นครราชสีมา
เหรียญทองยูเอส โอเพน สหรัฐอเมริกา
เหรียญเงิน กีฬาโอลิมปิกฤดูร้อน ครั้งที่ 29 ประเทศจีน
เหรียญทอง กีฬาซีเกมส์ ครั้งที่ 25 ประเทศลาว
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
ทางหลวงแผ่นดินหมายเลข 1068

|  ทางหลวงแผ่นดินหมายเลข 1068 |
| --- | --- |
ถนนคลองคะเชนทร์ - ไผ่ท่าโพ
ข้อมูลของเส้นทาง
ความยาว: 25.178 กิโลเมตร (15.645 ไมล์)
ทางแยกที่สำคัญ
ปลายทางทิศเหนือ:  ทล.115 ใน อ.เมืองพิจิตร จ.พิจิตร
 :    ทล.111 ใน อ.เมืองพิจิตร จ.พิจิตร   ทล.1276 ใน อ.โพธิ์ประทับช้าง จ.พิจิตร   ทล.1300 ใน อ.โพธิ์ประทับช้าง จ.พิจิตร 
ปลายทางทิศใต้:  ทล.1070 ใน อ.โพธิ์ประทับช้าง จ.พิจิตร
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1068 (สายคลองคะเชนทร์ - ไผ่ท่าโพ) เป็นทางหลวงแผ่นดินในจังหวัดพิจิตร เชื่อมต่อการจราจรระหว่างอำเภอเมืองพิจิตร กับอำเภอโพธิ์ประทับช้าง ให้สามารถเดินทางได้อย่างสะดวกและรวดเร็วยิ่งขึ้น และเป็นเส้นทางที่ส่งเสริมการท่องเที่ยว เนื่องจากสามารถไปสู่แหล่งท่องเที่ยวของจังหวัดพิจิตร ได้แก่ วัดโรงช้าง อุทยานเมืองเก่า บึงสีไฟ วัดโพธิ์ประทับช้าง เป็นต้น ระยะทางตลอดสาย 25.178 กิโลเมตร
รายละเอียดของเส้นทาง

ทางหลวงแผ่นดินหมายเลข 1068 มีจุดเริ่มต้นที่แยกทางหลวงแผ่นดินหมายเลข 115 ที่แยกคลองคะเชนทร์ ตำบลคลองคะเชนทร์ อำเภอเมืองพิจิตร โดยแนวเส้นทางมุ่งหน้าลงไปทางทิศใต้ ตัดกับทางหลวงแผ่นดินหมายเลข 111 (ทางเลี่ยงเมืองพิจิตร) ที่แยกคลองคะเชนทร์ใต้ ซึ่งแนวเส้นทางดังกล่าวนั้นขนานกับแม่น้ำพิจิตรสายเก่า จะสังเกตได้ว่าแนวเส้นทางนี้มีทางโค้งเป็นจำนวนมาก จากนั้นผ่านวัดโรงช้าง และอุทยานเมืองเก่า (สวนรุกขชาติกาญจนกุมาร) ซึ่งเป็นสถานที่สำคัญของจังหวัดพิจิตร จากนั้นผ่านสามแยกเมืองเก่า โดยมีทางหลวงชนบท พจ.4014 แยกไปทางทิศตะวันออกเฉียงเหนือไปสู่บึงสีไฟ ซึ่งเป็นสถานที่สำคัญของจังหวัดพิจิตรเช่นเดียวกัน จากนั้นผ่านบริเวณบ้านท่าข่อย ซึ่งเป็นแหล่งเพาะปลูกส้มโอของจังหวัด จากนั้นเข้าสู่เขตอำเภอโพธิ์ประทับช้าง ผ่านสามแยกบ้านวังจิก โดยแนวเส้นทางจะเลี้ยวไปทางทิศใต้ และมีทางหลวงแผ่นดินหมายเลข 1276 แยกออกไปทางทิศตะวันตก เพื่อไปบรรจบกับทางหลวงแผ่นดินหมายเลข 117 บริเวณสี่แยกบ้านหนองหัวปลวก จากนั้นผ่านบริเวณสามแยกโพธิ์ประทับช้าง โดยมีทางหลวงแผ่นดินหมายเลข 1300 แยกออกไปทางทิศตะวันออก เพื่อไปวัดโพธิ์ประทับช้าง และไปบรรจบทางหลวงแผ่นดินหมายเลข 113 บริเวณสามแยกบ้านฆะมัง จากนั้นเข้าสู่เขตเทศบาลตำบลโพธิ์ประทับช้าง ข้ามสะพานข้ามแม่น้ำยม บริเวณวัดท่าบัวทอง และสิ้นสุดสายทางที่สามแยกบ้านไผ่ท่าโพ ที่ กม. 25+178 โดยบรรจบกับทางหลวงแผ่นดินหมายเลข 1070 รวมระยะทางตลอดสายทั้งสิ้น 25.178 กิโลเมตร
การแบ่งตอนควบคุม

ทางหลวงแผ่นดินหมายเลข 1068 แบ่งเขตการควบคุมออกเป็น 2 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0101 | คลองคะเชนทร์ - โพธิ์ประทับช้าง | 0+000 - 19+800 | 19.800 | พิจิตร | พิจิตร |
| 0102 | โพธิ์ประทับช้าง - ไผ่ท่าโพ | 19+800 - 25+178 | 5.378 | ตะพานหิน | พิจิตร |
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
ชัยสิทธิ์ เตชะสว่างวงศ์

| ชัยสิทธิ์ เตชะสว่างวงศ์ |
| --- | --- |

เกิด: ชัยสิทธิ์ เตชะสว่างวงศ์ 30 เมษายน พ.ศ. 2528 โรงพยาบาลหัวเฉียว กรุงเทพมหานคร
เสียชีวิต: 22 เมษายน พ.ศ. 2556 (27 ปี) อำเภอบาเจาะ จังหวัดนราธิวาส
อาชีพ: ตำแหน่งปกติ: หัวหน้าชุดประดาน้ำ หมวดประดาน้ำ 4 แผนกประดาน้ำ กปถ.สพ.ทร. ตำแหน่งสนาม: หัวหน้าชุดเก็บกู้ระเบิดที่ 1 หมวดทำลายล้างวัตถุระเบิด
คู่สมรส: กชมน เตชะสว่างวงศ์
นาวาเอก ชัยสิทธิ์ เตชะสว่างวงศ์ หรือ หมวดเนท (30 เมษายน พ.ศ. 2528 – 22 เมษายน พ.ศ. 2556) เป็นหัวหน้าหน่วยทำลายล้างวัตถุระเบิด (EOD) ที่เสียชีวิตจากการปฏิบัติหน้าที่ หลังจากเข้าพิธีสมรสกับคนรักเพียงไม่กี่เดือน
ประวัติ

ชัยสิทธิ์ เตชะสว่างวงศ์ มีบิดาชื่อ ประเวศ เตชะสว่างวงศ์ (เสียชีวิตช่วงที่ชัยสิทธิ์กำลังเตรียมตัวสอบเข้าโรงเรียนเตรียมทหารเพียงหนึ่งสัปดาห์) และมารดาชื่ออำไพ เครื่องถมยา ซึ่งในวัยเด็กของชัยสิทธิ์มีผู้อุปการะเป็นตากับยาย ชัยสิทธิ์เข้าศึกษาที่โรงเรียนเทพศิรินทร์ นนทบุรี จากนั้น เขาสำเร็จการศึกษาจากโรงเรียนนายเรือ และเข้ารับพระราชทานกระบี่ ณ วันที่ 11 มีนาคม พ.ศ. 2553 โดยได้รับการส่งตัวเข้าประจำการเรือหลวงเจ้าพระยา ก่อนที่จะตัดสินใจเข้ารับการฝึกหลักสูตรการทำลายล้างวัตถุระเบิดของกรมสรรพาวุธทหารเรือ
ทั้งนี้ ชัยสิทธิ์มีครูฝึกประดาน้ำชื่อ นาวาตรี นิรันดร์ คงนาน หัวหน้าหมวดประดาน้ำ 3 และมีครูฝึกหลักสูตรทำลายล้างวัตถุระเบิดชื่อ เรือตรี ทรงกลด มณีเรือง รวมทั้งพันเอก ทวีศักดิ์ จันทราสินธุ์
กิจกรรมเพื่อสังคม

เมื่อครั้งที่ชัยสิทธิ์เรียนหลักสูตรนายทหารอยู่ชั้นปี 1 เขาเป็นเพียงคนเดียวของรุ่น ที่อาสาเข้าช่วยเหลือผู้ประสบเหตุแผ่นดินไหวและคลื่นสึนามิในมหาสมุทรอินเดีย พ.ศ. 2547 จากนั้น เขาได้เป็นหนึ่งในผู้ทำการช่วยเหลือประชาชน เมื่อครั้งที่เกิดเหตุการณ์อุทกภัยในประเทศไทย พ.ศ. 2554
วันที่ 31 มีนาคม พ.ศ. 2556 ชัยสิทธิ์ได้ลงปฏิบัติหน้าที่ ณ จังหวัดนราธิวาส เนื่องด้วยความไม่สงบในชายแดนภาคใต้ของประเทศไทย
ชีวิตส่วนตัว

ชัยสิทธิ์ เตชะสว่างวงศ์ เคยเข้ารับการคัดตัวเข้าทีมเยาวชนของสโมสรฟุตบอลการท่าเรือไทย แต่ต้องยุติลง เมื่อประสบอุบัติเหตุกระดูกข้อเท้าแตกช่วงที่ฝึกซ้อมอยู่กับสโมสร และชัยสิทธิ์มีทีมฟุตบอลในดวงใจคือสโมสรฟุตบอลเชลซี
เขาได้รับการกล่าวว่าเป็นผู้ไม่ถือตัว สามารถเข้ากับคนได้ทุกระดับ และมีความเป็นผู้นำ ส่วนในวันที่ 1 ธันวาคม พ.ศ. 2555 ได้เข้าพิธีมงคลสมรสกับแฟนสาวชื่อ กชมน คำรส ชื่อเล่น เมย์ หลังจากที่ทั้งคู่ได้คบหาดูใจกว่า 7 ปี
การเสียชีวิต

ณ วันที่ 22 เมษายน พ.ศ. 2556 เจ้าหน้าที่เก็บกู้และทำลายวัตถุระเบิด เฉพาะกิจนาวิกโยธิน ได้พบระเบิดแสวงเครื่องชนิดแอมโมเนียไนเตรท ที่บรรจุในถังแก๊สปิกนิกสีส้ม หนัก 25 กก. ณ บริเวณริมถนนสายปัตตานี–นราธิวาส และได้มีการนำไปตรวจสอบที่ฐาน ณ กองบังคับการหน่วยเฉพาะกิจนราธิวาส 32 อำเภอบาเจาะ จังหวัดนราธิวาส โดยในช่วงเวลา 13.15 น. ชัยสิทธิ์ เตชะสว่างวงศ์ ได้ทำการตรวจสอบวัตถุพยานดังกล่าว และได้มีการระเบิดขึ้น ซึ่งมาจากการที่ผู้ก่อการได้วางระเบิดไว้สองชั้น ส่งผลให้ชัยสิทธิ์เสียชีวิตขณะปฏิบัติหน้าที่ หลังจากที่เขาแต่งงานกับแฟนสาวได้เพียงไม่กี่เดือน
พล.อ.ประยุทธ์ จันทร์โอชา ผู้บัญชาการทหารบก ได้แสดงความเสียใจต่อการสูญเสียดังกล่าว และกองทัพบกได้รับดูแลด้านเบี้ยประกันชีวิต และเงินตอบแทน รวมถึงวาสนา นาน่วม ซึ่งเป็นผู้สื่อข่าวสายทหารจากหนังสือพิมพ์บางกอกโพสต์ได้เขียนข้อความแสดงความอาลัยถึงชัยสิทธิ์ผ่านทางเฟซบุ๊กส่วนตัว
วันที่ 30 เมษายน พ.ศ. 2556 ซึ่งตรงกับวันเกิด ได้มีพิธีพระราชทานเพลิงศพเรือโท ชัยสิทธิ์ เตชะสว่างวงศ์ ที่ฌาปนสถานกองทัพเรือ วัดเครือวัลย์วรวิหาร เขตบางกอกใหญ่ กรุงเทพมหานคร โดยมีพลเรือเอก สุรศักดิ์ หรุ่นเริงรมย์ ผู้บัญชาการทหารเรือ เป็นประธานในพิธี และในวันที่ 3 พฤษภาคม พ.ศ. 2556 ได้มีการลอยเถ้าอังคารของชัยสิทธิ์ ที่ท่าเรือแหลมเทียน การท่าเรือสัตหีบ ฐานทัพเรือสัตหีบ รวมถึงได้มีการเตรียมนำอัฐิและอังคารส่วนหนึ่งไปไว้ในที่เหมาะสมตามคตินิยม
สิ่งสืบเนื่องและอนุสรณ์

หลังจากเหตุการณ์ความสูญเสียดังกล่าว พลเรือเอก สุรศักดิ์ หรุ่นเริงรมย์ ผู้บัญชาการทหารเรือได้จัดตั้งกองทุนน้ำใจไทยเพื่อผู้เสียสละในจังหวัดชายแดนภาคใต้และพื้นที่รับผิดชอบกองทัพเรือ ซึ่งครอบครัวของชัยสิทธิ์จะได้รับเงินช่วยเหลือจากกองทุนดังกล่าว เช่นเดียวกับบุคคลอื่น ๆ ที่ได้รับบาดเจ็บจนพิการทุพพลภาพ ส่วนทางกองทัพเรือ ได้ทำการขอพระราชทานยศนาวาเอก และเครื่องราชอิสริยาภรณ์ชั้นตริตาภรณ์ช้างเผือก แก่ชัยสิทธิ์ เตชะสว่างวงศ์
วันที่ 31 กรกฎาคม ชัยสิทธิ์ได้รับการบรรจุอัฐิและจารึกชื่อ ณ อนุสาวรีย์ทหารนาวิกโยธิน ที่อำเภอสัตหีบ จังหวัดชลบุรี เพื่อเป็นเกียรติแก่ตระกูล รวมถึงได้ยกย่องให้ชัยสิทธิ์ เป็นวีรบุรุษของทหารนาวิกโยธินตลอดกาล นอกจากนี้ ที่กรมสรรพาวุธทหารเรือ อำเภอสัตหีบ จังหวัดชลบุรี เหล่าประดาน้ำและอีโอดีได้พร้อมใจกันตั้งชื่อให้แก่สนามฝึกทำลายวัตถุระเบิด โดยใช้ชื่อ “ชอ ชัยสิทธิ์” เพื่อเป็นอนุสรณ์แก่ชัยสิทธิ์ เตชะสว่างวงศ์ ร่วมกับทหารอีก 2 นาย
รางวัลที่ได้รับ

รางวัลจักรดาวสดุดีประจำปี 2557
โล่รางวัลผู้ปฏิบัติงานดีเด่น ประจำปี 2552 จากโรงเรียนชุมพลทหารเรือ
รับพระราชทานเหรียญกล้าหาญ ทหารผ่านศึก
รางวัลที่ได้รับ > กีฬา

1 เหรียญเงิน 400 เมตร
1 เหรียญทองแดง ช่วงอยู่นายเรือชั้น 3
2 เหรียญเงิน ช่วงอยู่นายเรือชั้น 4
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

ผู้บัญชาการทหารเรือ เป็นประธานในพิธีพระราชทานเพลิงศพ เรือโท ชัยสิทธิ์ เตชะสว่างวงศ์ เก็บถาวร 2013-05-04 ที่ เวย์แบ็กแมชชีน
คิดถึง " เนท " ชัยสิทธิ์ เตชะสว่างวงศ์ ที่เฟซบุ๊ก
ปฏิทินเท็มโป

ปฏิทินเท็มโป (天保暦, てんぽうれき) เป็นปฏิทินสุริยจันทรคติที่เคยใช้ในญี่ปุ่น ปฏิทินสุรยจันทรคตินั้นได้ถูกนำมาใช้หลายครั้งในญี่ปุ่นโดยมีการปฏิรูปเปลี่ยนปฏิทินซ้ำ ๆ กันไปมาแต่ปฏิทินเท็มโปเป็นปฏิทินสุดท้ายที่ถูกนำมาใช้
ในปี 1873 หลังจากการเปลี่ยนปฏิทินเป็นปฏิทินเกรกอเรียน ปฏิทินเท็มโปได้กลายมาเป็นปฏิทินเก่า ตั้งแต่นั้นเป็นต้นมาที่ญี่ปุ่นเมื่อพูดว่า "ปฏิทินเก่า" (旧暦) โดยทั่วไปก็จะหมายถึงปฏิทินเท็มโปนี้
ระยะเวลาการใช้งาน

ปฏิทินดังกล่าวได้รับการปรับปรุงจากปฏิทินคันเซในวันที่ 1 มกราคม ปีเท็มโปที่ 15 (18 กุมภาพันธ์ 1844) และใช้เป็นเวลาประมาณ 29 ปีจนถึงวันที่ 2 ธันวาคม ปีเมจิที่ 5 (31 ธันวาคม 1872)
แม้ว่าปฏิทินจะเปลี่ยนเป็นปฏิทินเกรกอเรียน (ปฏิทินสุริยคติ) แล้วในวันที่ 1 มกราคม 1873 (ปีเมจิที่ 6) แต่ปฏิทินดังกล่าวก็ยังถูกระบุไว้ในปฏิทินของรัฐบาลจนถึงปี 1909 (ปีเมจิที่ 42)
แปลงเป็นปฏิทินสุริยคติ

ในวันที่ 9 พฤศจิกายน ปีเมจิที่ 5 (9 ธันวาคม 1872) ได้ประกาศให้มีการเปลี่ยนแปลงเป็นปฏิทินสุริยคติโดยคำสั่งของจักรพรรดิเมจิและไดโจกังฉบับที่ 337
การประกาศอย่างกะทันหันทำให้เกิดความสับสนในหมู่ประชาชนเมื่อได้รับแจ้งว่าเดือนธันวาคมซึ่งเป็นเดือนถัดจากการประกาศมีเพียงสองวันและวันรุ่งขึ้นจะเป็นวันที่ 1 มกราคม 1873 (ตามปฏิทินสุริยคติ)
นิดนิด

| "นิดนิด"> เพลงโดยแฮงแมน |
| --- | --- |
วางจำหน่าย: 9 เมษายน พ.ศ. 2553
แนวเพลง: ป็อปร็อก
ความยาว: 4:37
ค่ายเพลง: ดั๊กบาร์ (จีเอ็มเอ็ม แกรมมี่)
ผู้ประพันธ์เพลง: ณัฐพล พุทธภาวนา

มิวสิกวิดีโอ
"นิดนิด" ที่ยูทูบ
 
นิดนิด เป็นซิงเกิลในปี พ.ศ. 2553 ของวงดนตรีแฮงแมน ประพันธ์คำร้อง-แต่งทำนองและเรียบเรียงโดยมี ณัฐพล พุทธภาวนา ออกจำหน่ายครั้งแรกในวันที่ 9 เมษายน พ.ศ. 2553 และเป็นเพลงสุดท้ายของแฮงแมน
เนื้อหาของเพลงนั้น คล้ายกับเพลง พยายามกี่ครั้งก็ตามแต่ ซึ่งสื่อถึงอารมณ์ของคน ขี้อ้อน… คือเราจะไม่บอกรักตรงๆ แต่จะใช้วิธีบอกอ้อมๆ ให้รู้สึกกุ๊กกิ๊ก คนได้ฟังก็จะอมยิ้ม
ด้านสไตล์ของดนตรี นั้นมีความเรียบง่าย แนวดนตรีเป็นดนตรี POP ROCK มีเสียงกีต้าร์ แนวยุค 80 นำมาผสมผสานกับเสียง ซิน เสียงสังเคราะห์ เพื่อให้เกิดความทันสมัย ดนตรีเพลงนี้ก็เลยจะมีทั้งความเก่าและความใหม่ของซาว์ดดนตรีที่ผสมกันอยู่